stanford-oval/wikipedia huggingface dataset:
Minna Parikka
Ura

Parikka lanseerasi omaa nimeänsä kantavan Minna Parikka -[|brändi]]n vuonna 2005 palattuaan Suomeen Britanniasta ja Italiasta. Ensimmäinen mallisto tuli markkinoille syksyllä 2006. Sittemmin joka vuosi valmistui kaksi uutta mallistoa: kevät–kesä sekä syksy–talvi. Kenkien lisäksi mallistoissa oli myös muita asusteita, kuten laukkuja, käsineitä, huiveja, sekä lompakoita.[lähde? ]
Minna Parikka -tuotteet valmistetaan käsityönä Espanjassa Alicanten lähellä toimivilla alaan erikoistuneilla tehtailla. Materiaalina käytetään nahkaa. Parikan kenkiä on myyty 25 maassa (2016). Suomessa brändillä oli marraskuusta 2012 lähtien lippulaivaliike Helsingin Aleksanterinkadulla, liikkeestä hoidettiin myös kansainvälisesti toimivaa nettikauppaa. Liike suljettiin vuonna 2020.
Parikka lopetti yritystoiminnan vuoden 2020 lopulla mutta säilytti Minna Parikka Shoes oy -yrityksen toiminnassa tekijänoikeuksien ja brändin suojaamisen vuoksi. Lokakuussa 2021 Parikka ilmoitti jatkavansa suunnittelua yksikseen niin, että tekee yhteistyöprojekteja eri kumppaniyritysten kanssa. Ensimmäisenä oli vuorossa 160-vuotisjuhlia 2022 viettänyt kauppayhtiö Stockmann ja sitten lastenvaatevalmistaja Reima.
Minna Parikka -tuotteita on ollut esillä useissa kansainvälisissä muotilehdissä, esimerkiksi Voguessa, Ellessä ja Glamourissa. Lisäksi Parikan tuotteita on ollut käytössä monilla suomalaisilla ja kansainvälisillä julkisuuden henkilöillä, kuten Beth Dittolla, Paloma Faithlla, Fergiellä, Cara Delevingnellä sekä Taylor Swiftillä. Parikka myös suunnitteli Lady Gagalle platinakengät, jotka tämä sai palkintona The Fame Monster -albuminsa tuplaplatinamyynnistä.
Parikan tuotemerkin on Kiinassa rekisteröinyt vuonna 2007 kiinalainen yritys, ja Parikka käy oikeutta siitä.
Yksityiselämä

Parikka oli naimisissa kuubalaisen miehen kanssa, mutta aviopari jätti eroanomuksen syksyllä 2018. Heillä on yksi lapsi.
Palkinnot ja tunnustukset

Young British Glove Designer of the Year 2002
Vuoden nuori muotoilija 2014
Aiheesta muualla

Minna Parikan kotisivut
Minna Parikan kivijalkamyymälä toimi Helsingin Aleksanterinkadulla vuosina 2012–2020.
Sinivalkoisissa höyhenissä

| Sinivalkoisissa höyhenissä Suomalainen drag |
| --- | --- |

Kirjailija:  Tiia Aarnipuu
Kieli:  suomi
Genre:  tietokirja
Kustantaja:  Like
Julkaistu:  2010
Ulkoasu:  nidottu
Sivumäärä:  311
ISBN:  978-952-01-0402-3
Löydä lisää kirjojaKirjallisuuden teemasivulta
Sinivalkoisissa höyhenissä: suomalainen drag on uskontotieteilijä ja sukupuolentutkija Tiia Aarnipuun (nyk. Forsström) kirja suomalaisen dragkulttuurin (drag queenit ja drag kingit) historiasta.
Aarnipuu tunnustautuu kirjoittavansa puolueellisesti, koska on drag-kulttuurin ihailija. Takakannen esittelytekstin mukaisesti teos on ”rakkaudenosoitus suomalaiselle dragille”.  Teoksen voi nähdä jatkona Aarnipuun edelliselle teokselle Trans: sukupuolen muunnelmia (2008), joka käsitteli sukupuolten vaihteluita ja määritelmiä.
Teoksessa on hakemisto, jonka avulla artisteja voi etsiä tekstistä.
Vastaanotto

Anna Haverinen pitää Agricola-sivuston arvostelussaan kirjan tekstiä sujuvana ja värikkäänä. Haastattelut antavat teokselle dokumentin tuntua. Termit on avattu alaan perehtymätöntäkin ajatellen.
Turun Sanomissa Juri Nummelin kirjoittaa, että teos on kiehtovimmillaan käsitellessään drag-ilmiön historiaa. ”Kirja edustaa hyvin erilaisia otteita aiheeseen: siinä näkyvät sekä koulutetun tutkijan ote, henkilökohtainen, usein innostunut asenne drag-viihteeseen ja eri haastateltavien keskenään ristiriitaiset kommentit.”
Messiaan kirkko

George Washington Joshua Adams
Messiaan kirkko (engl. Church of the Messiah) oli yhdysvaltalaisen George Washington Joshua Adamsin (1811–11. toukokuuta 1880) 1861 perustama mormonistinen yhteisö. Yhteisö teki epäonnistuneen yrityksen perustaa siirtokunta Palestiinaan.
Kääntymys ja jäsenyys Myöhempien aikojen pyhien Jeesuksen Kristuksen kirkossa

Adams syntyi noin 1811 Oxfordissa, New Jerseyssä. 1830-luvulla hänestä tuli metodistisaarnaaja. Helmikuussa 1840 hän kuuli New Yorkissa Myöhempien aikojen pyhien Jeesuksen Kristuksen kirkon apostolin Heber C. Kimballin saarnan ja tuli vakuuttuneeksi sanoman totuudellisuudesta. Hänet kastettiin MAP-kirkon jäseneksi vielä samalla viikolla. 1841 Adams matkusti Englantiin lähetystyöhön. Hänen saarnaamistyönsä seurauksena kirkkoon liittyi runsaasti uusia jäseniä.
Lokakuussa 1843 Myöhempien aikojen pyhien Jeesuksen Kristuksen kirkon presidentti, profeetta Joseph Smith pyysi Adamsia lähtemään lähetystyöhön Venäjälle. Kesäkuussa 1844 hän asetti Adamsin "apostoliksi ja erityiseksi todistajaksi Venäjän keisarikunnassa". Juuri ennen Adamsin lähtöä kirkon lähetystyö kuitenkin lopetettiin profeetta Joseph Smithin saatua surmansa vihamielisen väkijoukon lynkkaamana 27. kesäkuuta 1844. 10. huhtikuuta 1845 Adams erotettiin kahdentoista apostolin koorumista hänen ehdotettuaan, että Joseph Smithin poika Joseph Smith III kutsuttaisiin kirkon johtajaksi yhdessä tämän ainoan elossa olevan veljen William Smithin kanssa.
Strangiittien johtaja

Tultuaan erotetuksi Adams liittyi James J. Strangin johtamaan uskonnolliseen yhteisöön, Myöhempien aikojen pyhien Jeesuksen Kristuksen kirkkoon. Adamsista tuli Strangin neuvonantaja. 1850 Adams kruunasi Strangin "Israelin kuninkaaksi", ja tämä nimitti Adamsin puolestaan "varakuninkaakseen" ja "pääministerikseen". 1851 Adams kuitenkin erotettiin strangiittien yhteisöstä. Häntä syytettiin aviorikoksesta, kavalluksesta, juopumuksesta ja harhaoppisuudesta.
Messiaan kirkko

1850-luvun loppupuolella Adams oli koonnut ympärilleen joukon kannattajia Uudessa-Englannissa. He kutsuivat yhteisöään nimellä "Messiaan kirkko". Adams katsoi olevansa Jeesuksen Kristuksen profeetta ja lähettiläs tälle maailmalle. 1864 hän perusti kirkkonsa päämajan Indian Riveriin, Maineen. Myöhemmin samana vuonna Adams selitti saaneensa ilmoituksen, jonka mukaan hänen tuli johtaa seuraajansa Luvattuun maahan, Palestiinaan, ja perustaa sinne uskovien yhteisö. Hän selitti yhteisön valmistavan Luvattua maata juutalaisten paluulle, mikä puolestaan valmistaisi tietä Kristuksen toiselle tulemukselle. Kirkon jäsenet rahoittivat Adamsin asutushanketta suurilla summilla.
Yhteisö Palestiinassa

1865 Adams matkusti Palestiinaan ja osti yhteisölle maa-alueen lähellä Jaffaa. Palattuaan takaisin Yhdysvaltoihin Adams järjesti yhdistyksen organisoimaan hänen johtamansa yhteisön muuttoa. Hän onnistui saamaan tapaamisen Yhdysvaltain presidentti Andrew Johnsonin kanssa, joka lupasi tukea Adamsin siirtokuntahanketta Ottomaanien imperiumin suuntaan.
156 Messiaan kirkon jäsentä purjehti Bostonista Jaffaan Nellie Chapin -nimisellä aluksella, saapuen perille 22. syyskuuta 1866. Jäsenet perustivat väliaikaisen leirin Välimeren rannalle, luottaen paikallisen arabiväestön apuun. Vaikka paikalliset asukkaat toivat tulokkaille ruokaa ja vettä, kuoli tulokkaista kuukauden kuluessa kuusi lasta ja kolme aikuista. Marraskuussa tulokkaat olivat rakentaneet suojikseen muutaman yksinkertaisen asumuksen.
Joulukuussa 1867 siirtokunnalta loppuivat sekä rahat että tarvikkeet. Alkoholiongelmista kärsivä Adams menetti siirtokunnan johdon käsistään, koska hän ei enää pystynyt hallitsemaan alkoholinkäyttöään. Huhtikuussa joukko siirtokuntalaisia vetosi Yhdysvaltain konsulaatin apuun, jotta se auttaisi siirtokuntalaisia palaamaan takaisin kotiin.
Kuukauden loppuun mennessä hallitus oli luvannut 26 siirtokuntalaiselle avustuksen kotiin palaamista varten. Adams ja hupeneva joukko siirtolaisia yritti aloittaa maanviljelemisen, mutta sato epäonnistui surkeasti. Kesän lopussa enää 40 siirtokuntalaista asusti alueella yhdessä Adamsin kanssa. Yhdysvaltain hallitus lupasi matka-avustuksen lopuillekin siirtolaisille kotiinpaluuta varten. Palattuaan kotiin suurin osa Messiaan kirkon jäsenistä liittyi Reorganisoituun myöhempien aikojen pyhien Jeesuksen kristuksen kirkkoon.
Kesäkuussa 1868 Adams vaimoineen lähti Palestiinasta Englantiin. Tässä vaiheessa 20 siirtokuntalaista asui vielä Palestiinassa. Osa heistä jäi maahan pysyvästi.
Paluu Yhdysvaltoihin ja kuolema

Adams yritti perustaa uuden yhteisön Liverpoolissa, jossa hän myös saarnasi siirtokunnan perustamista Palestiinaan. Yritys kuitenkin epäonnistui, ja Adams palasi Yhdysvaltoihin 1870. Hän saarnasi Philadelphiassa ja avasi 1878 kirkon nimeltä "Messiaan kirkko". Hän kuitenkin salasi menneisyytensä ja kielsi henkilöllisyytensä, koska osa hänen entisistä kannattajistaan oli katkeroituneita ja vaati korvauksia. Adams kuoli keuhkokuumeeseen 11. toukokuuta 1880.
Simon Mathew

| Simon Mathew |
| --- | --- |
 Simon Mathew Eurovision laulukilpailussa vuonna 2008.
Henkilötiedot
Syntynyt: 17. toukokuuta 1983 (ikä 41) Grenå, Tanska
Ammatti:  laulaja, säveltäjä
Muusikko
Tyylilajit:  pop, R&B, soul, blues
Aiheesta muualla
simonmathew.dk
  [ Muokkaa Wikidatassa ] [ ohje ]  
Simon Mathew (s. 17. toukokuuta 1983 Grenå) on tanskalainen laulaja. Hän on teinipoppareiden Rebekka Mathew'n ja Sabina Mathew'n veli. Mathew voitti Tanskan Eurovision laulukilpailun karsinnat 2008, ja edusti Tanskaa Euroviisuissa 2008 laululla ”All Night Long”.
Mathewin ensimmäinen sooloalbumi Simon Mathew julkaistiin 2005. Mathewin ensimmäinen single oli ”These Arms”. Toinen single oli ”Dreamer”, joka oli listaykkösenä Tanskassa monta viikkoa ja pysyi radioiden soitetuimpana kappaleena.
Toinen albumi All For Fame julkaistiin vuonna 2008.
Julkaisut

Simon Mathew (2005)
All For Fame (2008)
Aiheesta muualla

Simon Mathew'n kotisivut (Arkistoitu – Internet Archive) (englanniksi)
Simon Mathew Myspacessa (englanniksi)
Sinivalkoinen ääni

| Sinivalkoinen ääni Kari Tapio |
| --- | --- | --- |

Boksi-julkaisun tiedot
 Äänitetty : 1993–2009
 Julkaistu: 2009
 Formaatti: CD
 Tuottaja(t): Jari Hyttinen
 Tyylilaji: iskelmä
 Kesto: 744.30
 Levy-yhtiö: Edel Records
Listasijoitukset
  Suomen virallinen lista: 26.
Kari Tapion muut julkaisut
| Kaikkien aikojen parhaat Vol. 2 2008 | Sinivalkoinen ääni 2009 | Vieras Paratiisissa 2010 |
Sinivalkoinen ääni on suomalaisen laulajan Kari Tapion 10 CD:n kokoelmaboksi vuodelta 2009, joka sisältää kaikki levytykset vuosilta 1993–2009. Kokoelmalla on 25 kappaletta, joita ei ole julkaistu ennen.
Kokoelma nousi Suomen virallisen listan sijalle 26.
Mjasištšev

V. M. Mjasištševin kokeellinen suunnittelutoimisto (ven. Экспериментальный машиностроительный завод им. В. М. Мясищева, Eksperimentalnyi mašinostroitelnyi zavod im. V. M. Mjasištševa) oli neuvostoliittolainen ja on nykyisin venäläinen sotilaslentokoneita suunnitteleva ja valmistava yhtiö. Sen perusti Vladimir Mjasištšev. Vuonna 2003 yhtiössä toimi noin tuhat työntekijää.
Lentokoneita

Mjasištšev M-4
Mjasištšev M-50
Mjasištšev  M-103
Buran-sukkulan ohjaamo ja sitä kuljettava lentokone
2000-luvun hankkeita

Yhtiön tuotekehitysprojekteja ovat mm.:
Mjasištšev M-101T Gzhel
Mjasištšev M-500
Mjasištšev M-112
Mjasištšev M-150
Cosmopolis XXI rakettilentokone, jota markkinoi erillinen Cosmopolis XXI Suborbital Corporation-yhtiö.
Aiheesta muualla

Yhtiön kotisivu (Arkistoitu – Internet Archive) englanniksi ja venäjäksi
globalsecurity.org
Encyclopædia Astronautix
M-50
Sivupuomi

Sivupuomi eli vesipuomi on puinen tai teräksinen laivan kyljestä sivulle ulkoneva tanko, johon voidaan kiinnittää vene laivan ollessa ankkuripaikalla. Laivan kulkiessa sivupuomi on käännettynä kyljen suuntaiseksi.
Messiah (videopeli)

| Messiah |
| --- | --- |

Kehittäjä:  Shiny Entertainment
Julkaisija:  Interplay Entertainment
Jakelija:  Steam ja GOG.com
Tuottaja:  Stuart Roch
Suunnittelija:  David Perry
Säveltäjä:  Jesper Kyd, Tommy Tallarico
Ohjelmoija:  Michael Saxs Persson
Pelimoottori:  Messiah engine
Julkaistu:  2000
Lajityyppi:  Kolmannen persoonan ammuntapeli
Pelimuoto:  yksinpeli
Ikäluokitus:  ESRB: M  
Alusta:  Microsoft Windows
Jakelumuoto:  2 CD-ROM
Vaatimukset:  Microsoft Windows 95 tai uudempi, DirectX, Intel Pentium II 233, 3D-näytönohjain, 64MB RAM, 4X CD-ROM tai nopeampi, DirectSound yhteensopiva äänikortti, 250MB kovalevytilaa
Lisää peliartikkeleitaVideopelien teemasivulla
Infobox OK      : 
Messiah on kolmannen persoonan ammuntapeli, jonka on kehittänyt Shiny Entertainment ja julkaissut Interplay Entertainment.
Juoni

Pelaaja ohjaa Bob-nimistä kerubia. Jumala lähetti hänet alun perin puhdistamaan Maan korruptiosta ja synnistä. Bob toteutti pyynnön ja kukisti muuntogeenisen superihmisen. Sen jälkeen hän sai Jumalalta pyynnön palata takaisin, sillä Jumalan mukaan Maassa ei ole enää tilaa Jumalalle, koska ihmiset ovat kajonneet hänen luomiinsa asioihin. Jumalan mielestä ihmiset piti jättää oman onnensa nojaan.
Bob kieltäytyi. Hänen uhmakkuutensa herätti Saatanan huomion, joka seuraa pelissä Bobia ja yrittää johtaa hänet harhaan. Kuten tarinan edetessä käy selväksi, Saatana on korruption takana maapallolla, ja riippuu Bobista, pysäytetäänkö hänet.
Pelaaminen

Peli sijoittuu kaukaiseen tulevaisuuteen. Ympäristö on humoristisesti kuvattu kyberpunk-tyylinen kaupunki, eli kaupungissa näkyvät huipputekniikka ja alamaailma. Tunnelma on samantyylinen kuin Blade Runner -elokuvassa.
Pelissä on paljon avaraa tilaa sekä vaaka- että pystysuunnassa. Pelaaja Bob voi lentää ympäriinsä korkeissa paikoissa, mutta hänen pienet siipensä voivat kantaa häntä vain rajoitetulle korkeudelle. Tämä edellyttää kiipeämisen ja lentämisen yhdistämistä, joten peliympäristön ominaisuuksilla on paljon vaikutusta pystysuunnassa liikkumiseen ja tutkimiseen.
Kerubi-muodossa Bob on puolustuskyvytön ja hänet on hyvin helppo tappaa. Hän voi kuitenkin ottaa hallintaansa minkä tahansa elämänmuodon hyppäämällä osaksi sen kehoa. Yleisin elämänmuodon tyyppi on ihminen ja Bob viettää paljon aikaa vaihtamalla kehosta toiseen. Muita elämänmuotoja ovat esimerkiksi rotat, kyborgit ja avaruusolennot. Vaikeammilla tasoilla Bob voi ottaa hallintaansa toisen kehon vain, jos kohde ei huomaa häntä, mikä edellyttää Bobilta hiippailua.
Kun Bob pääsee ohjaamaan isäntäkehoa, hän voi toimia ympäristössä ja ei-pelaaja-hahmojen (EPH:t) kanssa käyttäen kytkimiä, aseita tai taistellen aseettomasti. Jotkut kytkimet vaativat tietyn isäntäkehon ollakseen käytettävissä (esim. tutkijaa tarvitsee päästäkseen turvatulle laboratorioalueelle, tai säteilytyöntekijää, jotta voi käsitellä ydinmateriaalia). Sopivan kehon hankkiminen on pelin peruspulmana. Bob tarvitsee kuitenkin siipiään päästäkseen muuten tavoittamattomiin paikkoihin, tai paikkoihin, jotka ovat liian pieniä isäntäkeholle.
Ääniraita

Osassa pelin ääniraidasta on mukana industrial metal -yhtye Fear Factory.
|  |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 1. | CRASH TEST |  |  |  |  |  |  |  |  |
| 2. | DEMANUFACTURE |  |  |  |  |  |  |  |  |
| 3. | SELF BIAS RESISTOR |  |  |  |  |  |  |  |  |
| 4. | ZERO SIGNAL |  |  |  |  |  |  |  |  |
| 5. | NEW BREED |  |  |  |  |  |  |  |  |
| 6. | FLASHPOINT |  |  |  |  |  |  |  |  |
| 7. | HK - HUNTER KILLER |  |  |  |  |  |  |  |  |
| 8. | REMANUFACTURE |  |  |  |  |  |  |  |  |
| 9. | MACHINES OF HATE |  |  |  |  |  |  |  |  |
| 10. | MESSIAH |  |  |  |  |  |  |  |  |
Vastaanotto

GameSpot antoi pelille arvosanan 6/10 arvostelussaan.
Aiheesta muualla

Messiah MobyGamesissa (englanniksi)
Messiah in-game soundtrack MusicBrainzissa (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Messiah (video game)
Käännös suomeksi
Skolenes landsforbund

| Skolenes landsforbund Skuvllaid riikkalihttu |
| --- | --- |

Perustettu:  1982
Toimiala:  ammattijärjestö
Kotipaikka:  Oslo
Toiminta-alue:   Norja
Jäsenmäärä:  n. 7 600 (2021)
Puheenjohtaja:  Mette Walker
Aiheesta muualla
Sivusto
Infobox OKVirheellinen NIMI-arvo: 
Skolenes landsforbund (lyh. SL; pohjoissaameksi Skuvllaid riikkalihttu) on norjalainen opetushenkilökunnan ammattiliitto, joka kuuluu keskusjärjestö LO:hon ja Education Internationaliin. Se on perustettu vuonna 1982 ja sillä oli noin 7 600 jäsentä vuonna 2021.
Aiheesta muualla

Kuvia tai muita tiedostoja aiheesta Skolenes landsforbund Wikimedia Commonsissa
Sivusaalis

Sivusaalis on kalataloudessa niin sanottua ei-toivottua kalasaalista, jonka osuus kokonaiskalansaalista voi olla jopa 40%. Sivusaaliita ovat muun muassa alamittaiset kalat, merinisäkkäät, kuten delfiinit ja saukot, linnut ja kilpikonnat. Valitettavan suuri osa sivusaaliista joudutaan heittämään mereen kuolleena tai pahoin vahingoittuneena.
Mikko Leskelä

Mikko Ilmari Leskelä (s. 1. maaliskuuta 1968 Kuusamo) on suomalainen näyttelijä. Hän on esiintynyt muun muassa saippuasarjassa Salatut elämät, roolinaan Hanna Salinin työkaveri Harri Järvi. Hän on myös ääninäytellyt piirroselokuvassa Taikamiekka – Seikkailujen Camelot.
Filmografia

| Ilmestymisvuosi/ Ensiesiintyminen | Nimi | Tyyli | Rooli |
| --- | --- | --- | --- |
| 1998 | Taikamiekka – Seikkailujen Camelot | Piirroselokuva | Aarnikotka (ääni) |
| 1999, 2001 | Salatut elämät | Televisiosarja | Harri Järvi |
| 2000 | Pakkaus | Elokuva | Lasse |
| 2002 | Mikko muuttaa makkaratehtaalle |  ? |  ? |
| 2003 | Äiti ja Seija | Televisiosarja | Junnu |
| 2005 | Muistopäivä | Elokuva |  ? |
| 2007 | Taivaan tulet | Televisiosarja | ensihoitaja Petteri |
Sivutie

Sivutie on liikennöity tie, joka on maantieverkoston pääteiden ulkopuolinen tieosuus. Sivuteitä ovat esimerkiksi pihatiet ja monet kylätiet. Sivutieksi luokitellaan tiet, joilla liikenne on erittäin vähistä. Sivutieltä tuleva ajoneuvo on väistämisvelvollinen risteävällä päätiellä kulkevaa liikennettä kohtaan. Väistämisvelvollisuus voidaan ilmoittaa kärkikolmiolla tai stop-merkillä. Kuitenkin usein sivutien katsotaan olevan selvästi ymmärrettävä sivutieksi ja näin ollen väistämisvelvollisuudesta ei läheskään aina ilmoiteta liikennemerkein.
Sienen jalka

Kaavio kantasienen jalasta, jossa on rengas ja tuppi.
Sienen jalka on monien sienilajien itiöemän alempi, varsimainen osa, joka tukee sienen lakkia. Kuten kaikki sienisolukot eli pseudoparenkyymi, jalka koostuu sienirihmastosta eli hyyfeistä. Monissa tapauksissa hedelmällinen itiölava ulottuu myös jonkin matkaa jalkaan.
Sienen jalan kehityshistoriallisen hyödyn katsotaan yleensä olevan itiöiden tehokkaammassa leviämisessä; jalallinen sieni vapauttaa jalatonta helpommin itiöt tuulen mukaan tai kulkeviin eläimiin. Siitä huolimatta monilla sienillä ei edelleenkään ole jalkaa.
Sienen jalkaa voidaan kuten lakkiakin käyttää tunnistamisen apuna. Usein sienen luotettavaan tunnistamiseen tarvitaan tiettyjä jalan piirteitä. Tällaisia piirteitä ovat:
jalan rakenne (kuituinen, hauras, kalkkimainen, nahkamainen, kiinteä etc.)
onko jalassa jäänteitä osittaisesta (rengas) vai kokonaisesta verhosta (tuppi)
onko samassa jalassa useita sieniä yhteen kasvaneina
jalan yleinen koko ja muoto (nuijamainen, nupillinen, tasapaksu, alas kapeneva)
ulottuuko jalka maanalaiseen juurimaiseen rakenteeseen eli onko se juurehtiva
Sienestäessä on tärkeää säilyttää kaikki nämä tuntomerkit ehjinä kaivamalla sieni kokonaisena maasta sen sijaan, että katkaisee sienen jalan puolivälistä.
Piirroksia

| 0 | 1 | 2 | 3 | 4 | 5 |
| --- | --- | --- | --- | --- | --- |
 
| 0 | 1 | 2 | 3 | 4 | 5 |
| --- | --- | --- | --- | --- | --- |
|  renkaallinen |  renkaallinen |  renkaallinen |  verhollinen |  verhon jäännökset |  tupellinen |
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Stipe (mycology)
Käännös suomeksi
Sommarö

Sommarö tai Sommarön voi tarkoittaa seuraavia paikkoja:
Sommarö, kylä Föglöllä
Sommarö, entinen Vaasan Rannikkopatteriston linnake Raippaluodossa
Sommarö, saari ja kylä Nauvossa
Sommarö, pieni asumaton saari Saaristomeren kansallispuistossa Nauvossa
Sommarö, kylä Raaseporin Tammisaaressa
Sommarön, saari Kökarissa
Sommarön, saari Pyhtäällä
Sommarön, pieni saari Sundissa
Sommarön, saari Föglössä
Sommarön, saari Kemiönsaaren Hiittisillä
Someri (ruots. Sommarö), yksi Suomenlahden ulkosaarista
Suvisaaristo (ruot. Sommaröarna), Espoon kaupunginosa
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Sommarö”, voi hakea sivunnimihaulla, laajalla sivunnimihaulla tai tekstihaulla.
Mutopia Project

Mutopia Project on vapaaehtoisten ylläpitämä public domainiin kuuluvien partituurien kirjasto.
Partituurit ovat kirjoitettu vapaalla GNU LilyPond -ohjelmalla ja niitä jaetaan PDF-, PostScript-, MIDI- ja LilyPond-tiedostomuodoissa.
Kirjastossa on yli 2000 partituuria (2017).
Aiheesta muualla

The Mutopia Project: Kotisivu (englanniksi)
Naisten Korisliiga-kausi 2023–2024

Naisten Korisliiga-kausi 2023–2024 on 81. kausi, jolloin pelataan koripallon naisten Suomen mestaruudesta.
Sarjataulukko > Naisten Korisliigan joukkueet kaudella 2023–2024

| Joukkue | Paikkakunta |
| --- | --- |
Espoo Basket Team: Espoo
Forssan Alku: Forssa
HBA-Märsky: Helsinki
Kouvottaret: Kouvola
Peli-Karhut: Kotka
Tampereen Pyrintö: Tampere
Tapiolan Honka: Espoo
Torpan Pojat: Helsinki
Vimpelin Veto: Vimpeli
Pudotuspelit

Puolivälierät pelataan paras viidestä -järjestelmällä eli kolme voittoa riittää ottelusarjan voittoon.
Luettelo Ilosaarirockin esiintyjistä

Tämä on luettelo Ilosaarirock-festivaalin esiintyjistä.
1971-1979

Historian ensimmäinen Ilosaarirock järjestettiin 29. elokuuta 1971. Vuosien 1971-1979 aikana tapahtumassa esiintyi pääasiassa itäsuomalaisia yhtyeitä, joita olivat muun muassa:
AH&V, Amadeus, Asseri Alavire, CFB, Fakiiri, Haifax, Kolmas Maailma, Luu 5, Marne, Minä Ja Se Korhonen, Mojova Lisä, Monopoli, Nälkävuosi, Rahat Boys Guoro, Roadwork, Sensuuri, Sight, Spirit Of The Truth, Ugly Madison.
1980

Vuoden 1980 Ilosaarirockissa esiintyivät ainakin:
Eppu Normaali, Hassisen kone, Juice Leskinen.
1981

Ilosaarirock järjestettiin 7. kesäkuuta 1981. Tapahtumassa esiintyivät ainakin:
Eppu Normaali, Hassisen kone, Hitch-Hikers, Hullu Ooppera, Jerry Sultsina, Juice Leskinen, Mojova Lisä, Pusinarulla.
1982

Ilosaarirock järjestettiin 5.–6. kesäkuuta 1982. Festivaalilla esiintyivät ainakin:
Boppin Brothers, French Kiss, Hassisen kone, HPP, Ilopojat, Ilsa, Jerry Sultsina, Kumma Heppu, Kupruileva Elefantti, Monopoli Band, Paljaat Askeleet, Popeda, Sleepy Sleepers, Tanssiorkesteri Markojuhani, Rautavaara, Terveyskeskus, Ydinjäte.
1983

Ilosaarirock järjestettiin 19. kesäkuuta 1983. Tapahtumassa esiintyivät ainakin seuraavat yhtyeet:
Bad Sign, Heaven & Hell, Hyena, J. Karjalainen & Mustat Lasit, Kupruileva Elefantti, Musta Paraati, Sielun Veljet, Surfin Pumkins, Talouskukkaro, Ydinjäte.
1984

Ilosaarirock järjestettiin 16. kesäkuuta 1984. Festivaalilla esiintyivät ainakin:
Grand Merlin, Heaven & Hell, Jerry & Tornados, Lerssi, Matahari, Mirrow, Talouskukkaro, The Run Runs.
1985

Ilosaarirock järjestettiin 13.–14. heinäkuuta 1985. Tapahtumassa esiintyivät ainakin:
Casablanca Vox, Dingo, Foxy Lady, Jerry & Tornados, Los Olivos, Mirrow, O.S.S.Y, Omar & Howlers (Yhdysvallat), Peer Günt, Raus Raus, Smack.
1986

Ilosaarirock järjestettiin 19.–20. heinäkuuta 1986. Festivaalilla soittivat seuraavat esiintyjät:
AD, C.N.T., Chevalier Brothers (Iso-Britannia), Chief (Yhdysvallat), Jerry & Tornados, Jussi Kinnunen, Liikkuvat lapset, Maho Neitsyt, Mike Monroe & Secret Chiefs, Neljä Ruusua, Painajainen, Remu, Rock Ola & Lentävät Kitarat, Siivu, Silmienvaihtajat, Smack, Terveyskeskus, Vendetta, W.D.M.